b'\n_START_ARTICLE_\nAleksander Ivanovi\xc4\x8d Cvilenjev\n_START_SECTION_\n\xc5\xbdivljenje\n_START_PARAGRAPH_\nPri 15. letih je vstopil v Semjonovski polk, s katerim se je udele\xc5\xbeil bojev proti \xc5\xa0vedom. Zaradi zaslug je bil 1. januarja 1790 povi\xc5\xa1an v stotnika in preme\xc5\xa1\xc4\x8den v Belozerski pehotni polk. \xc4\x8cez tri leta je bil preme\xc5\xa1\xc4\x8den v Moskovski grenadirski polk, s katerim se je udele\xc5\xbeil bojev proti Poljakom leta 1794._NEWLINE_17. maja 1799 je bil kot major imenovan za poveljnika Pavlovskega grenadirskega polka, s katerim se je udele\xc5\xbeil nizozemske kampanje. 12. oktobra 1800 je bil povi\xc5\xa1an v polkovnika.23. marca 1806 je bil imenovan za poveljnika Novoingermanlandskega mu\xc5\xa1ketirskega polka, s katerim se je udele\xc5\xbeil vojne proti Turkom (1807-11). Zaradi uspe\xc5\xa1nih bojev (\xc5\xa1e posebej v Srbiji) je bil 25. septembra 1810 povi\xc5\xa1an v generalmajorja._NEWLINE_Med veliko patriotsko vojno je sprva poveljeval polku, nato pa 2. brigadi 1. grenadirske divizije. Po vojni je postal poveljnik 11. pehotne divizije. 30. avgusta 1815 je bil povi\xc5\xa1an v generalporo\xc4\x8dnika.'